ᱫᱷᱚᱨᱢᱚᱯᱩᱨᱤ

ᱫᱷᱚᱨᱢᱚᱯᱩᱨᱤ, ᱟᱹᱢᱟᱹᱞᱮᱛ ᱞᱮᱠᱟᱛᱮ ᱛᱷᱟᱨᱩᱢᱯᱩᱨᱤ, ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱵᱮᱝᱜᱟᱞᱩᱨᱩ ᱠᱷᱚᱱ ᱑᱒᱖ ᱠᱤᱞᱚᱢᱤᱴᱚᱨ, ᱠᱚᱭᱟᱢᱵᱟᱴᱩᱨ ᱠᱷᱚᱱ ᱒᱐᱐ ᱠᱤᱞᱚᱢᱤᱴᱚᱨ, ᱢᱮᱭᱥᱩᱨ ᱠᱷᱚᱱ ᱒᱖᱐ ᱠᱤᱞᱚᱢᱤᱴᱚᱨ ᱟᱨ ᱪᱮᱱᱱᱟᱭ ᱠᱷᱚᱱ ᱓᱐᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱚᱥᱟᱨ N 11 47’ ᱟᱨ 12  33’ ᱟᱨ ᱫᱮᱥᱟᱸᱛᱟᱨ E 77  02’ ᱟᱨ 78  40’ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱫᱷᱚᱨᱢᱚᱯᱩᱨᱤ ᱨᱮᱱᱟᱜ ᱜᱩᱴ ᱚᱛᱱᱚᱜ ᱚᱥᱟᱨ ᱵᱤᱥᱟᱹᱨ ᱔᱔᱙᱗.᱗᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ, ᱢᱤᱱᱤᱝ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱓.᱔᱖% ᱾ ᱱᱚᱣᱟ ᱴᱚᱯ ᱢᱩᱬ ᱩᱞ ᱪᱟᱥ ᱟᱨ ᱯᱚᱱᱚᱛ ᱨᱮᱱᱟᱜ ᱟᱨᱡᱟᱣ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱫᱷᱚᱨᱢᱚᱯᱩᱨᱤ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱠᱚᱬ ᱨᱮ ᱢᱮᱱᱟᱜᱼᱟ ᱟᱨ ᱥᱟᱢᱟᱝ ᱨᱮ ᱥᱟᱢᱟᱝ ᱜᱷᱟᱴ, ᱮᱛᱚᱢ ᱨᱮ ᱱᱚᱞᱞᱚᱢᱯᱚᱞᱞᱤ ᱛᱟᱞᱩᱠ, ᱠᱚᱧᱮ ᱨᱮ ᱯᱟᱞᱟᱠᱚᱰᱮ ᱛᱟᱞᱩᱠ ᱟᱨ ᱯᱟᱪᱮ ᱨᱮ ᱚᱨᱱᱟᱜᱚᱨᱚᱢ ᱛᱟᱞᱩᱠ ᱠᱷᱚᱱ ᱮᱛᱮᱫ ᱟᱠᱟᱱᱟ ᱾ ᱱᱚᱣᱟ ᱚᱥᱟᱨ N 11 47’ ᱟᱨ 12 33’ ᱟᱨ ᱫᱮᱥᱟᱸᱛᱟᱨ E 77 02’ ᱟᱨ 78 40’ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱪᱮᱱᱱᱟᱭ ᱥᱚᱦᱚᱨ ᱠᱷᱚᱱ ᱓᱐᱐ ᱠᱤᱞᱚᱢᱤᱴᱚᱨ ᱟᱨ ᱵᱮᱝᱜᱟᱞᱩᱨᱩ ᱠᱷᱚᱱ ᱑᱓᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱛᱟᱢᱤᱞᱱᱟᱰᱩ ᱨᱮ ᱛᱩᱛᱩᱠᱩᱲᱤ ᱟᱨ ᱛᱤᱨᱩᱱᱮᱞᱵᱷᱮᱞᱤ ᱪᱷᱟᱰᱟ ᱠᱟᱛᱮ ᱡᱚᱛᱚ ᱱᱤᱜᱟᱢ ᱫᱷᱚᱨᱢᱚᱯᱩᱨᱤ ᱠᱷᱚᱱ ᱓᱐᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱯᱩᱲᱥᱤ ᱯᱚᱱᱚᱛ ᱵᱮᱝᱜᱟᱞᱩᱨᱩ, ᱢᱮᱭᱥᱩᱨ, ᱛᱩᱢᱠᱩᱨ, ᱪᱤᱛᱛᱩᱨ, ᱛᱤᱨᱩᱯᱟᱛᱤ, ᱛᱨᱤᱥᱩᱨ, ᱯᱟᱞᱟᱠᱠᱟᱲ, ᱥᱟᱞᱮᱢ, ᱯᱩᱰᱩᱪᱮᱨᱤ, ᱞᱮᱠᱟᱱ ᱥᱚᱦᱚᱨ ᱦᱚᱸ ᱓᱐᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱷᱚᱨᱢᱚᱯᱩᱨᱤ ᱦᱚᱱᱚᱛ ᱜᱩᱴ ᱚᱛᱱᱚᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱔᱙᱗.᱗᱗ ᱠᱤᱞᱚᱢᱤᱴᱚᱨ᱒ ᱨᱮ ᱢᱮᱱᱟᱜᱼᱟ ᱱᱚᱣᱟ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱓.᱔᱖% ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱚᱨᱢᱚᱯᱩᱨᱤ ᱨᱤᱱ ᱦᱚᱲ ᱮᱞ ᱙᱕᱒ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱟᱣᱥᱟᱛ ᱠᱷᱚᱱ ᱟᱹᱰᱤ ᱰᱮᱦᱮᱨ, ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱥᱟᱶ ᱑᱑᱕᱒᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱣᱟᱜ ᱜᱩᱴ ᱖,᱗᱕᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱓,᱔᱗᱐ ᱠᱚᱲᱟ ᱟᱨ ᱓,᱒᱘᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱖.᱙᱒% ᱟᱨ ᱟᱹᱫᱤᱵᱟᱹᱥᱤ ᱟᱜ ᱐.᱑᱔% ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ ᱾ ᱗᱒.᱙᱘% ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱟᱣᱥᱟᱛ ᱥᱚᱢᱟᱢ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱗᱗.᱐᱘% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱑᱗᱑᱓᱖ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ
ᱫᱷᱚᱨᱢᱚᱯᱩᱨᱤ ᱢᱩᱬ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱰᱮᱦᱮᱨ ᱛᱮᱫ ᱠᱚᱧᱮᱼᱮᱛᱚᱢ ᱰᱟᱦᱟᱨ ᱠᱚ ᱢᱮᱛᱟᱜᱼᱟ, ᱱᱚᱣᱟ ᱥᱨᱤᱱᱚᱜᱚᱨ ᱠᱷᱚᱱ ᱚᱱᱰᱚᱠᱚᱜᱼᱟ ᱟᱨ ᱠᱟᱱᱭᱟᱠᱩᱢᱟᱨᱤ ᱦᱚᱱᱚᱛ ᱨᱮ ᱯᱩᱨᱟᱹ ᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱰᱟᱦᱟᱨ ᱞᱮᱠᱟᱱ ᱯᱚᱱᱚᱛ ᱨᱟᱡᱽᱰᱟᱦᱟᱨᱼ᱑᱗ (ᱠᱚᱨᱱᱟᱴᱚᱠ ᱨᱮᱱᱟᱜ ᱫᱷᱚᱨᱢᱚᱯᱩᱨᱤᱼᱯᱟᱞᱟᱥᱚᱰᱼᱦᱚᱥᱩᱨᱼᱢᱟᱞᱩᱨ) ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱔᱔ NH-844, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱖᱐ (SH-60) (ᱦᱚᱜᱮᱱᱠᱟᱞᱼᱫᱷᱚᱨᱢᱚᱯᱩᱨᱤᱼᱛᱤᱨᱩᱯᱛᱛᱩᱨ), ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ SH-60A (ᱫᱷᱚᱨᱢᱚᱯᱩᱨᱤᱼᱦᱚᱨᱩᱨ) ᱢᱠᱨᱯᱩᱨ ᱨᱮᱱᱟᱜ ᱰᱟᱦᱟᱨ ᱾

ᱥᱟᱹᱠᱷᱭᱟᱹᱛ